jkorsvik/nowiki_second_scrape_merged huggingface dataset:
Ilmola kommune

Ilmola (finsk: Ilmajoki) er en kommune i landskapet Södra Österbotten i Finland. Kommunen har cirka 11 700 innbyggere og et areal på 580,79 km² hvorav 2,89 km² er vann. Ilmola er en finskspråklig kommune som grenser til kommunene Kurikka, Seinäjoki, Storkyro og Laihela.


== Eksterne lenker ==
Offisielt nettsted 
(en) Ilmajoki – kategori av bilder, video eller lyd på Commons
Who Do We Think We Are

Who Do We Think We Are er det syvende studioalbumet av Deep Purple, utgitt i 1973. Dette er det siste albumet med «Mark II»-besetningen inntil de ble gjenforent med albumet Perfect Strangers i 1984.
I USA ble albumet gitt ut i januar 1973, men i Storbritannia og Europa ble først konsertalbumet Made in Japan utgitt. Who Do We Think We Are måtte vente til februar 1973 her. I USA ble Made in Japan utgitt i mai.
Albumet ble innspilt i Roma og Frankfurt am Main sommeren og høsten 1972 av et Deep Purple som var utkjørt etter å ha spilt inn plater og holdt konserter nesten uavbrutt i tre år. Det ble i løpet av den påfølgende turneen klart at Ian Gillan ville forlate bandet, og sommeren 1973 sluttet både han og bassist Roger Glover. Da Ian Gillan var ferdig i Deep Purple var Blackmore bare villig til å fortsette hvis også Glover sluttet.
«Woman from Tokyo» ble innspilt i juli 1972, bare en måned før de reiste til Japan for første gang og spilte inn konsertalbumet Made in Japan. 


== Sporliste ==
Alle låtene er skrevet av Ritchie Blackmore, Ian Gillan, Roger Glover, Jon Lord og Ian Paice.

Side en«Woman from Tokyo» – 5:48
«Mary Long» – 4:23
«Super Trouper» – 2:54
«Smooth Dancer» – 4:08Side to «Rat Bat Blue» – 5:23
«Place in Line» – 6:29
«Our Lady»  – 5:12


=== Bonusspor på ny-utgivelse fra 2000 ===
 «Woman from Tokyo» ('99 Remix) – 6:37
«Woman from Tokyo» (alternativ versjon) – 1:24
«Painted Horse» (studio «out-take») – 5:19
«Our Lady» ('99 Remix) – 6:05
«Rat Bat Blue» (innspilt under øvelse i studio) – 0:57
«Rat Bat Blue» ('99 Remix) – 5:49
«First Day Jam» (instrumental) – 11:31


== Personell ==
Deep PurpleRitchie Blackmore – gitar, bass
Ian Gillan – vokal, munnspill
Roger Glover – bass
Jon Lord –  Hammondorgel, keyboard
Ian Paice – trommer


== Eksterne lenker ==
(en) Who Do We Think We Are på Discogs 
(en) Who Do We Think We Are på MusicBrainz 
(en) Who Do We Think We Are på Encyclopaedia Metallum 
(en) Who Do We Think We Are på Spotify 
(en) Who Do We Think We Are på AllMusic 
Overblikk av albumet på RateYourMusic.com
Jalasjärvi

Jalasjärvi er en tidligere kommune i landskapet Södra Österbotten i Finland. Kommunen hadde cirka 8 300 innbyggere og et areal på 830,47 km² hvorav 11,72 km² er vann. Jalasjärvi var en finskspråklig kommune som grenset til kommunene Ilmola, Karvia, Kauhajoki, Kihniö, Kurikka, Parkano og Seinäjoki. Jalasjärvi ble opprettet i 1867. I begynnelsen av 2016 ble Jalasjärvi slått sammen med Kurikka.


== Referanser ==


== Eksterne lenker ==
Uppslagsverket Finland, Jalasjärvi Arkivert 18. mai 2015 hos Wayback Machine.
Burn (album)

Burn er det åttende studioalbumet av Deep Purple, utgitt i februar 1974. Dette er det første albumet der vokalist David Coverdale og bassist Glenn Hughes medvirker. 
Deep Purple skiftet litt på sin musikalske retning med dette albumet, og Hughes' bakgrunn fra soul og funk og Coverdales bakgrunn i bluesrock kommer tydelig fram. Til tross for dette finner vi en av bandets mest aggressive låter her, nemlig tittelsporet «Burn». Som et eksempel på funk/soul-elementene, kan nevnes «Sail Away» og «What's Goin' On Here», og låten «Mistreated» er en episk og følelsesladet bluesrocklåt. Den nye stilen skulle bli mer fremtredende på de neste to albumene fra bandet.
Tre dager før albumet ble utgitt ble singelen «Might Just Take Your Life»/«Coronarias Redig» utgitt.
I 2004 ble Burn remasteret og utgitt med bonusspor.


== Sporliste ==
Alle sangene er skrevet av Ritchie Blackmore, David Coverdale, Jon Lord og Ian Paice unntatt hvor annet er notert.

Side en«Burn» – 6:05
«Might Just Take Your Life» – 4:36
«Lay Down, Stay Down» – 4:15
«Sail Away» (Blackmore, Coverdale) – 5:48Side to «You Fool No One» – 4:47
«What's Goin' On Here» – 4:55
«Mistreated» (Blackmore, Coverdale) – 7:25
«'A' 200» (Blackmore, Lord, Paice) – 3:51


=== Bonusspor på 30-års jubileumsutgave ===
 «Coronarias Redig» (singel B-side 2004 remix) (Blackmore, Lord, Paice) – 5:30
«Burn» (2004 remix) – 6:00
«Mistreated» (2004 remix) (Blackmore, Coverdale) – 7:28
«You Fool No One» (2004 remix) – 4:57
«Sail Away» (2004 remix) (Blackmore, Coverdale) – 5:37Glenn Hughes deltok i låtskrivingen, men hadde av kontraktsmessige årsaker ikke lov til å krediteres. På 30-års jubileumsutgaven fra 2004 er han derimot kreditert på alle låtene bortsett fra «Sail Away», «Mistreated» og instrumentalene «Coronarias Redig» og «'A' 200».


== Personell ==
Ritchie Blackmore – gitar
David Coverdale – vokal
Glenn Hughes – bass, vokal
Jon Lord – Hammondorgel, synthesizere
Ian Paice – trommer


== Eksterne lenker ==
(en) Burn på Discogs 
(en) Burn på MusicBrainz 
(en) Burn på Encyclopaedia Metallum 
(en) Burn på Spotify 
(en) Burn på AllMusic 
Overblikk av albumet på RateYourMusic.com
Stormbringer (album)

Stormbringer er det niende studioalbumet av Deep Purple, utgitt i november 1974.
Det er det siste albumet der Ritchie Blackmore medvirker inntil albumet Perfect Strangers i 1984. Dette albumet har større elementer av funk, soul og bluesrock enn det foregående albumet Burn, noe som var en avgjørende faktor til at gitarist Ritchie Blackmore takket for seg etter den påfølgende turneen.
Allmusic skriver i sin anmeldelse,
Stormbringer kan ikke sammenlignes med glimrende album som Machine Head og Who Do We Think We Are, men inneholder likevel klassikere som ildske «Lady Double Dealer», tittelsporet «Stormbringer» (en gothic metal perle), den svette «High Ball Shooter» og den melankolske balladen «Soldier of Fortune»
Da Glenn Hughes i 2009 valgte fire sanger som han remikset for 35-årsjubileums-utgaven av Stormbringer, unngikk han alle disse klassikerne og konsentrerte seg om de sangene Blackmore forlot Deep Purple for. Opprinnelig inneholdt jubileumsutgaven også en DVD, som bestod av den kvadrofoniske miksen av Stormbringer omgjort til 5.1.
Stormbringer nådde 2.-plass på VG-lista i uke 49 i 1974, bare slått av Demis Roussos' Forver and Ever. Albumet nådde 20.-plass i USA og 6.-plass i Storbritannia.


== Sporliste ==
Alle låtene er skrevet av Ritchie Blackmore, David Coverdale, Glenn Hughes, Jon Lord og Ian Paice unntatt hvor annet er notert.

Side en«Stormbringer» (Blackmore, Coverdale) – 4:03
«Love Don't Mean a Thing» – 4:23
«Holy Man» (Coverdale, Hughes, Lord) – 4:28
«Hold On» (Coverdale, Hughes, Lord, Paice) – 5:05Side to «Lady Double Dealer» (Blackmore, Coverdale) – 3:19
«You Can't Do It Right (With the One You Love)» (Blackmore, Coverdale, Hughes) – 3:24
«High Ball Shooter» – 4:26
«The Gypsy» – 4:13
«Soldier of Fortune» (Blackmore, Coverdale) – 3:14


=== Bonusspor på 35-års jubileumsutgaven ===
 «Holy Man» (Glenn Hughes Remix) - 4:32
«You Can't Do It Right» (Glenn Hughes Remix) – 3:27
«Love Dont Mean A Thing» (Glenn Hughes Remix) – 5:07
«Hold On» (Glenn Hughes Remix) – 5:11
«High Ball Shooter» (Instrumental) – 4:30


== Personell ==
Deep PurpleRitchie Blackmore – gitar
David Coverdale – vokal
Glenn Hughes – bass, vokal
Jon Lord – Hammondorgel, keyboard
Ian Paice – trommer


== Referanser ==


== Eksterne lenker ==
(en) Stormbringer på Discogs 
(en) Stormbringer på MusicBrainz 
(en) Stormbringer på Encyclopaedia Metallum 
(en) Stormbringer på Spotify 
(en) Stormbringer på AllMusic 
Om Stormbringer på The HighwayStar.com
Det røde Taarn

Det røde Taarn, er en svensk film fra 1914 regissert av Mauritz Stiller. Den et kjærlighetsdrama der elev og lærer er interessert i samme pike.


== Om filmen ==
Filmen hadde premiere 2. november 1914 på Röda Kvarn i Auditorium i Stockholm. Filmen bygger på et manuskript Det stjaalne geni, som de danske forfatterne og journalistene Marius Wulff og Helge Linck hadde solgt til Svenska Bio. Innspillingen fant sted ved Svenska Biografteaterns ateljé på Lidingö med eksteriør fra Restaurant Foresta Lidingö og det Cedergrenska tornet i Stocksund av Julius Jaenzon. 
Filmen er gått tapt.


== Rolleliste ==


== Eksterne lenker ==
(en) Det røde Taarn på Internet Movie Database 
(no) Det røde Taarn hos Filmfront 
(sv) Det røde Taarn i Svensk Filmdatabas
Come Taste the Band

Come Taste the Band er det tiende studioalbumet fra det engelske hard rock-bandet Deep Purple, utgitt i oktober 1975. Dette er det eneste studioalbumet der gitaristen Tommy Bolin medvirker. Etter den påfølgende turneen ble bandet oppløst og ga ikke ut nytt studiomateriell før gjenforeningen av «Mark II»-besetningen i 1984 med albumet Perfect Strangers.
Musikalsk er dette albumet mer kommersielt enn det foregående albumet, hardrock, men med sterke funk- og soul-overtoner. Bandets musikalske retning styres her hovedsakelig av Glenn Hughes og Tommy Bolin, og til tross for krasse kritikker solgte albumet relativt godt.
Tommy Bolin døde 4. desember 1976 av en heroin-overdose.


== Sporliste ==
«Comin' Home» (David Coverdale, Tommy Bolin, Ian Paice) – 3:55
«Lady Luck» (Coverdale, Jeff Cook) – 2:48
«Gettin' Tighter» (Bolin, Glenn Hughes) – 3:37
«Dealer» (Coverdale, Bolin) – 3:50
«I Need Love» (Coverdale, Bolin) – 4:23
«Drifter» (Coverdale, Bolin) – 4:02
«Love Child» (Coverdale, Bolin) – 3:08
«This Time Around/Owed to 'G'»  (Jon Lord/Hughes)/ «Owed to 'G' (instrumental)» (Bolin) – 6:10
«You Keep on Moving» (Coverdale, Hughes) – 5:19


== Personell ==
David Coverdale: vokal
Tommy Bolin: gitar, bass på «Comin' Home»
Glenn Hughes: bass, vokal
Jon Lord: Hammondorgel, piano, keyboard, synthesizer, bass på «This Time Around»
Ian Paice: trommer


== Eksterne lenker ==
(en) Come Taste the Band på Discogs 
(en) Come Taste the Band på MusicBrainz 
(en) Come Taste the Band på Encyclopaedia Metallum 
(en) Come Taste the Band på AllMusic 
Overblikk av albumet på RateYourMusic.com
Overblikk av ablumet på Discogs.com
Y̨

Y̨ og y̨ (Y med kvist) er den 31 bokstaven i det älvdalske alfabetet. Kvisten markerer nasal uttale av vokalen, så bokstaven representerer lyden [ỹ].
Bokstaven kan ikke kodes i Unicode, den må kodes som en Y, med en diakritisk hake, U+0328.
S9G atomreaktor

S9G atomreaktor er en atomreaktor som brukes av US Navy for å produsere elektrisitet og kraft til fremdrift ombord i angrepsubåter i Virginia-klassen. S9G, som er en trykkvanns-fisjonsreaktor, blir produsert av General Electric.
S9G står for:

S = plattformen er ubåter (submarine)
9 = niende generasjon reaktorkjerne fra produsenten
G = General Electric
S8G atomreaktor

S8G atomreaktor er en atomreaktor som brukes av US Navy for å produsere elektrisitet og kraft til fremdrift ombord i ubåter i Ohio-klassen. S8G, som er en trykkvanns-fisjonsreaktor ble produsert av General Electric.
S8G står for:

S = plattformen er ubåter (submarine)
8 = åttende generasjon reaktorkjerne fra produsenten
G = General Electric
Hanna Mathilda Winge

Hanna Mathilda Winge (født Tengelin 4. desember 1838 i Göteborg, død 9. mars 1896 i Göteborg) var en svensk maler, tegner og tekstilkunstner, gift 1867 med Mårten Eskil Winge (1825–1896)
Hennes far var Johan Thimotheus Tengelin, klensmed og mester, og mor var Anna Maria Hultman. I 1859 ble hun elev ved J. J. Ringdahls målarskola i Stockholm. Som lærer hadde hun Johan Christoffer Boklund (1817–1880) og da hun studerte i årene 1864–1867 var hun en av de første kvinnelige elevene ved Konstakademien.
Hun interesserte seg særskilt for barneskildringer og komponerte sammen med sin ektemann Mårten Eskil Winge allegoriske barnegrupper i taket på Kulla Gunnarstorps slott i Skåne. I et hefte samlet hun skikker i akvarell og blyant fra ulike deler av Sverige. Sammen med Sophie Leijonhufvud-Adlersparre (1823–1895) og Molly Rohtlieb (1836–1914) grunnla hun i 1874 Föreningen Handarbetets vänner. Hanna var dessuten dens første kunstneriske leder og i løpet av flere år også den største drivkraft. Hun var inspirert av mønstre og dekor fra vikingtiden og skapte dragedekor for broderi. Carl Peter Curmans’ fornordiske villa i Lysekil, dessverre ødelagt av brann i 1878, var hun og ektemannen engasjert i innredningen og dekorasjonen. Hun komponerte også en «reformdrakt» preget av sin interesse for de fornordiske.
Hanna besøkte gjerne etnografiske museer og ble inspirert av eldre tiders tekstilkunst. Hun hadde også studiereiser til Tyskland og Italia. Disse ga henne ideer til ny utformning av kirkelige tekstiler. En alterduk som hun komponerte for Uppsala domkyrka i 1882 har siden med små endringer blitt spredt også til andre kirker rundt om i Sverige.


== Verker ==
Utvalg:

Tyska kyrkan, Stockholm: Antependium.
Uppsala domkyrka, Uppland: Altarduk og alterbokdyner (1882).
Sankta Clara kyrka, Stockholm: Altarduk
Maria Magdalena kyrka, Stockholm: Altarduk.Verk av Hanna Winge finnes også i Nationalmuseum og Nordiska museet i Stockholm samt i Norrköpings konstmuseum og Östergötlands länsmuseum i Linköping.


== Referanser ==


== Litteratur ==
Svenskt konstnärslexikon, bind V, side. 700, Allhems förlag, Malmö 1967
Nationalencyklopedin, multimedia 2000 plus


== Eksterne lenker ==
Handarbetets vänner (Nordisk familjebok, Uggleupplagan, 1924)
Prabodh Chandra Bagchi

Prabodh Chandra  Bagchi (født 1898, død 1956) var en indisk indolog, lingvist og sinolog.    
Et tyngdepunkt i hans forskning var om formidlingen og oversettelsene av den buddhistiske kanon i Kina og de første kontakter mellom India og Kina. 
Han var Director of Research Studies ved Visva-Bharati University i Shantiniketan.


== Verker ==
Le canon bouddhique en Chine. Les traducteurs et les traductions. Geuthner, Paris 1927-1938 (2 Bde.)
Deux lexiques sanskrit-chinois. Fan yu tsa ming de Li Yen et Fan yu ts'ien tseu wen de Yi-tsing. 2 bind. P. Geuthner, Paris 1929-1937
Studies in the Tantras. Calcutta. University of Calcutta, 1939
India and China. A thousand years of cultural relations. 2. ed., rev. and enl., Philos. Libr., New York 1951


== Referanser ==
Made in Europe

Made in Europe er det tredje konsertalbumet Deep Purple, utgitt i september 1976. Utgivelsen skjedde etter at bandet ble oppløst sommeren 1976, og det dokumenterer de siste konsertene med gitaristen Ritchie Blackmore i april 1975.
Albumet ble innspilt hovedsakelig på konserten i Saarbrücken i Tyskland den 5. april 1975, men inneholder også opptak fra konsertene i Graz i Østerrike den 4. april 1975 og i Paris i Frankrike den 7. april 1975.
I motsetning til det forrige konsertalbumet, Made in Japan fra 1972, er dette albumet bearbeidet kraftig i studio med «overdubbing», og det er lagt til ekstra lyd og applaus fra publikum. Noe er også gått galt under miksingen kan det virke som, ettersom lyden er meget dårlig. En dobbel-CD utgitt i 1996 kalt Mk. III – The Final Concerts presenterer en lydmiks som er overlegen i forhold.
Made in Europe inneholder bare sanger fra album utgitt i 1974, av den såkalte Mark III-besetningen. Av de andre sangene fra konserten var «Highway Star», «Smoke on the Water» og «Space Truckin'» allerede utgitt på Made in Japan. Disse er inkludert på Mk. III – The Final Concerts.


== Sporliste ==
Alle låtene er skrevet av Ritchie Blackmore og David Coverdale unntatt der annet er notert.

«Burn» (Blackmore, Coverdale, Jon Lord, Ian Paice)  – 7:32
«Mistreated» (med innslag fra låten «Rock Me Baby») – 11:32
«Lady Double Dealer» – 4:15
«You Fool No One» (Blackmore, Coverdale, Lord, Paice)  – 16:42
«Stormbringer» – 5:38


== Besetning ==
Deep PurpleRitchie Blackmore – gitar
David Coverdale – vokal
Glenn Hughes – bass, vokal
Jon Lord – Hammondorgel og keyboard
Ian Paice – trommer


== Eksterne lenker ==
(en) Made in Europe på Discogs 
(en) Made in Europe på MusicBrainz 
(en) Made in Europe på Encyclopaedia Metallum
Tanngrisner og Tanngnjost

Tanngrisner, eller Tanngrisne, (norrønt Tanngrisnir, «den som har glisne tenner») og Tanngnjost (Tanngnjóstr, Tanngiost, «den som skjærer tenner») er i nordisk mytologi de to bukkene som trekker vogna til tordenguden Tor med hammeren over himmelen. Torden ble forklart som lyden av kjerra når Tor, i Gylvaginning kalt «Ake-Tor» (Öku-Þórr), var ute og kjørte med geitene, mens lyn var gnister når han slo med Mjølner (Mjollne), den veldige hammeren sin.


== Beskrivelser og fortellinger ==
Ifølge mytene har geitene den egenskapen at de kan gjenoppstå etter at de er slaktet dersom beinrestene blir lagt tilbake i dyreskinnet etter at kjøttet er spist. I historien om Tors reise til Utgårdsloke slaktes begge bukkene på kvelden, men blir levende igjen da Tor svinger Mjølner over kjøttbeina neste morgen. I en annen fortelling besøker Tor en gård der han slakter bukkene for å by vertsfolket på et måltid. Tjalve, sønnen på gården,  brekker i hemmelighet løs et kjøttbein for å suge ut margen, selv om det er forbudt. Da Tor bringer bukkene tilbake til livet og oppdager at den ene halter, straffer han Tjalve ved å ta ham og søstera Roskva med seg til Åsgård som tjenere. 

		
		


== Se også ==
«Thor kører sine bukke», skulptur av den danske billedhoggeren Carl Bonnesen
Liste over dyr i norrøn mytologi


== Referanser ==


== Kilder ==
Snorre Sturlason: Den eldre Edda


== Eksterne lenker ==
(en) Tanngrisnir and Tanngnjóstr – kategori av bilder, video eller lyd på Commons
Edmund Backhouse

Edmund Trelawny Backhouse, 2. baronett (født 20. oktober 1873 i Darlington i Storbritannia, død 8. januar 1944 i Beijing) var en britisk orientalist og lingvist. Han hadde en betydelig innflytelse på den vestlige verdens oppfatning av de siste tiår av Qing-dynastiet. Senere kunne imidlertid historikere fastslå at de vesentligste av de kilder han la til grunn og presenterte, var falsknerier.


== Liv og virke ==


=== Bakgrunn ===
Backhouse kom fra kvekerbakgrunn. I hans slekt var det en rekke vitenskapsmenn og kirkefolk.  Backhouse selv ble utdannet ved Winchester College og ved Merton College i Oxford. Han tok ikke slutteksamen, ettersom han var svært forgjeldet og kom seg unna den situasjonen ved å forlate Storbritannia..


=== Kina ===
Han drev også sammen med Morrisson med forretninger, men ikke med særlig hell.Senere ble han professor ved Pekinguniversitetet. 
I 1910 utgav han et historisk verk, China Under the Empress Dowager, og i 1914 Annals and Memoirs of the Court of Peking, begge sammen med den britiske journalisten J.O.P. Bland.
Peking var under andre verdenskrig okkupert av japanerne, som Storbritannia hadde ligget i krig med siden 1941. På denne tid hadde Backhouse politisk valgt side med fascismen og han var blitt kollaboratør for japanerne og hadde et brennende ønske om at aksemaktene skulle seire og at de skulle knuse Storbritannia.Backhouse døde i Hospital St Michel i Beijing i 1944, 70 år gammel, ugift. Han hadde i 1942 konvertert til katolisismen og ble begravet i Chala katolske gravlund nær Pingzemen.Hans adelstittel gikk videre til hans nevø John Edmund Backhouse (1909–1944) som 3. baronett.


== Referanser ==


== Litteratur ==
Hugh Trevor-Roper: A Hidden Life – The Enigma of Sir Edmund Backhouse, 1976 (den amerikanske utgaven fikk tittelen The Hermit of Peking: The Hidden Life of Sir Edmund Backhouse)
Edgar Broughton Band

Edgar Broughton Band er en engelsk progressive rock-gruppe, stiftet i 1968 i Warwick i England.


== Diskografi ==


=== Studioalbum ===
Wasa Wasa (1969) – kom ikke inn på hitlistene
Sing Brother Sing (1970) - #18 UK
Edgar Broughton Band (1971) - #28 UK
Inside Out (1972)
Oora (1973)
Bandages (1975)
Parlez-Vous English? (1979) (som The Broughtons)
Superchip (1982) (undertittel The Final Silicon Solution?)


=== Samlealbum ===
A Bunch Of 45s (1975)
The Legendary Edgar Broughton Band (1984)
Out Demons Out: The Best of the Edgar Broughton Band (1986)
As Was: The Best of the Edgar Broughton Band (1988)
Classic Album and Single Tracks 1969-73 (1992)
Edgar Broughton Band: In Side Out (1993)
The Very Best Of The Edgar Broughton Band – Out Demons Out! (2001)
Bandages & Chilly Mornings (2006)
The Harvest Years 1969 – 1973 (2011)Edgar Broughton Band har også deltatt på en del samlealbum for Harvest Records:

Picnic - A Breath of Fresh Air (1970)
The Harvest Bag (1971)
Harvest Sweeties (1971)
Harvest Heritage 20 Greats (1977)
Harvest Festival (1999)


=== Konsertalbum ===
Live Hits Harder (1979)
Demons at the Beeb, Live (2000)
Keep Them Freaks a Rollin': Live at Abbey Road 1969 (2004)


=== Singler ===
«Evil» / «Death of an Electric Citizen» (1969)
«Out Demons Out» / «Momma's Reward» (1970) - #33 UK
«Up Yours!» / «Officer Dan» (1970)
«Apache Drop Out» / «Freedom» (1970) - #33 UK
«Hotel Room» / «Call Me A Liar» (1972)
«Gone Blue» / «Someone» / «Mr. Crosby» (1972)


=== DVD-er ===
Live at Rockpalast (2006) – opptak av konsert for tysk fjernsyn


== Referanser ==


== Eksterne lenker ==
Offisielt nettsted 
Konsertliste
Edgar Broughton Bands tekster
Anmeldelse av en konsert med Edgar Broughton Band i 1998
Edgar Broughton Yahoo-gruppe Arkivert 19. mai 2011 hos Wayback Machine.
Perfect Strangers (album)

Perfect Strangers er det ellevte studioalbumet fra det engelske hard rock-bandet Deep Purple, utgitt i oktober 1984. Dette er bandets første studioalbum på ni år, og denne besetningens («Mark II») første på elleve år. Albumet markerer gjenforeningen av den «klassiske» besetningen som spilte inn album som Deep Purple in Rock, Machine Head og Made in Japan.
Ritchie Blackmore og Roger Glover hadde spilt sammen i bandet Rainbow i seks år før denne gjenforeningen, og Ian Gillan kom fra Black Sabbath der han hadde spilt inn albumet Born Again og gjennomført en turné. Jon Lord hadde spilt sammen med tidligere Deep Purple-kollega David Coverdale i Whitesnake i nesten fire år, og Ian Paice var trommeslager for Gary Moore etter en periode i Whitesnake før han sluttet seg til gjenforeningen.
På våren og sommeren 1984 gikk det rykter i media om at Deep Purple skulle gjenforenes, og utgivelsen av dette albumet ble en stor mediabegivenhet. Albumet ble generelt godt mottatt av kritikere, men med noen få unntak der de ble anklaget for å «melke en død ku». Publikum og fans var fornøyde, og albumet ble en stor-selger over hele verden. Den påfølgende verdensturneen ble en stor suksess.


== Sporliste ==
Alle låtene er skrevet av Ritchie Blackmore, Ian Gillan og Roger Glover unntatt der hvor annet er notert.

Side en«Knocking at Your Back Door» – 7:00
«Under the Gun» – 4:35
«Nobody's Home» (Blackmore, Gillan, Glover, Jon Lord, Ian Paice) – 3:55
«Mean Streak» – 4:20Side to «Perfect Strangers» – 5:23
«A Gypsy's Kiss» – 4:40
«Wasted Sunsets» – 3:55
«Hungry Daze» – 4:44


=== Bonusspor på ny-utgivelse fra 1999 ===
 «Not Responsible» – 4:36
«Son of Alerik» (Blackmore) – 10:02


== Personell ==
Ritchie Blackmore – gitar
Ian Gillan – vokal
Jon Lord – Hammondorgel, keyboard
Roger Glover – bass
Ian Paice – trommer


== Eksterne lenker ==
(en) Perfect Strangers på Discogs 
(en) Perfect Strangers på MusicBrainz 
(en) Perfect Strangers på Spotify 
(en) Perfect Strangers på AllMusic 
Overblikk av albumet på RateYourMusic.com
Bogen i Kvæfjord

Bogen er et tettsted i Gullesfjorden i Troms, 28 km nordøst for Sortland. Fylkesvei 83 går i gjennom bygda. Landbruk, fiskeoppdrett og fergetransport er viktige arbeidsplasser i denne bygda. Den årlige festen i bygden, som blir avholdt hver sommer, heter Flesnes i Fest, hvor flere hundre tilskuere kommer til hvert år for å konkurrere i både fotball, ola-billøp og ta sjansen.


== Referanser ==